
JavaScript | Tutorial
[bookmark: _1onsf1ecnl5y]JS Content Slider

[bookmark: _kfc2ot1cyzfc]Indledning
En content slider er i sin mest simple form en container, der indeholder en samling af elementer, der vises ét ad gangen - og skifter hver gang, der klikkes på en knap eller automatisk efter et bestemt tidsinterval.

En content slider kan udgøre et vigtigt blikfang på et website - og er derfor en populær feature, der ofte ses anvendt - især på forsiden. 
En anden årsag til populariteten er, at de kan rumme meget indhold på lidt plads (flere slides). 

[bookmark: _baxpgmr5eqpg]jQuery
Der findes utallige jQuery-baserede content slider plugins, som med fordel kan installeres med få klik. Ulempen ved at benytte et jQuery plugin er, at du også skal installere jQuery library for at få det valgte plugin til at virke, hvilket er en unødig belastning af dit websites performance, som bør undgås.

[bookmark: _xzlotow4qsu9]Vanilla JavaScript
En anden mulighed er at udvikle din egen content slider i vanilla JavaScript. 
Det vil ikke kræve mange linjers kode at udvikle en velfungerende content slider i JavaScript. Fordelen er, at du kan udvide og tilpasse funktionaliteten efter behov og evner. Samtidig vil koden ikke være afhængig af nogen libraries.

[bookmark: _u83v3qjr3yer]Opgave
I denne opgave skal du prøve kræfter med at udvikle din egen content slider i HTML, CSS og vanilla JavaScript, der skifter mellem slides, hver gang der klikkes på en knap.

[bookmark: _g4rdlhkfhb1j]HTML
For at give dig et nemt udgangspunkt, kan du benytte følgende HTML-kode til content slideren:

HTML:
	<div id="content-slider" class="content-slider horizontal">
    <ul>
      <li class="active">Slide 1</li>
      <li>Slide 2</li>
      <li>Slide 3</li>
      <li>Slide 4</li>
    </ul>
    <div class="btn-group">
      <button id="btn-prev" class="btn">Previous</button>
      <button id="btn-next" class="btn">Next</button>
    </div>
</div> 



Yderst ser du en <div> wrapper, som indeholder en unordered liste <ul> med fire <li> elementer, samt en <div> wrapper med to knapper <button>.

[bookmark: _wvjs3xpno43e]CSS
Den første del af opgaven går ud på at style HTML-koden, så den kommer til at ligne content slideren, som du finder et billede af i toppen af dette dokument.

· Hvert <li> element skal udgøre et slide, der måler 960x300px
· Hvert slide skal have baggrundsfarven #ddd
· Teksten i hvert slide skal centreres på begge akser og have en font-size på 50px
· Hvert slide skal have en solid border med en tykkelse på 5px og farven #fff
· De to knapper skal have baggrundsfarven #555 og tekstfarven #fff
· Content slideren skal designes således, at kun ét slide-element er synligt. Det skal være det element, som har tilføjet en CSS klassen .active

Udover at inddrage ovenstående punkter, så bestemmer du selv, hvordan du mere præcist vil udforme CSS-koden til content-slideren.

TIP: Din content slider skal helst have et responsive design. Det opnår du nemmest ved at benytte max-width i stedet for width til at angive dens bredde.
Højden skal ikke skaleres i forhold til bredden, men skal forblive den samme ved alle bredder.

[bookmark: _p607kqgnnzw3]JavaScript
Hvis du indtil nu har udført opgaven således, at content sliderens design er udført med CSS og det vil være muligt at vise de enkelte slides ét ad gangen ved manuelt at flytte CSS klassen .active, så mangler du kun den JavaScript-kode, der skal flytte CSS klassen .active til det forrige eller næste slide, hver gang, der klikke på en af knapperne 'previous' eller 'next'.

Den mest simple metode til at skifte mellem slides, vil være at give det aktive slide et z-index, der er højere end de andre slides. På den måde vil det aktive slide blive placeret øverst og skjule de andre.

Det kan måske lyde som en svær opgave, men det meste af den funktionalitet, der er nødvendig, kender du allerede. Den omfatter fire JS metoder, som du har tidligere erfaring med:

[bookmark: _jmnkhrm4dm66]Methods
· querySelector()
· addEventListener()
· classList.add()
· classList.remove()

Derudover kræver løsningen brug af følgende to JS properties, som du ikke har tidligere erfaring med at bruge.

[bookmark: _o69zvodxrlpm]Properties
· previousElementSibling 
· nextElementSibling 

De to JS properties gør det muligt at finde de to sibling-elementer (søskende), der er placeret lige før og efter det aktive element, hvilket er det, der skal ske, når der klikke på en knap.

I boksen herunder ser du et eksempel, hvor det aktive element gemmes i en variabel ved navn activeSlide.
Ved hjælp af af de to properties er det derefter muligt at finde de sibling-elementer, der er placeret lige før eller efter det aktive element og gemme dem i de to selvstændige variabler ved navn prevSlide og nextSlide.

Javascript:
	// Select active slide
var activeSlide =  document.querySelector('.active');

// Create variables for previous and next sibling
var prevSlide = activeSlide.previousElementSibling;
var nextSlide = activeSlide.nextElementSibling;  



[bookmark: _ightnc77apqk]Ekstra opgaver
Herunder finder du en række ekstra små opgaver, der vil være med til at fuldende funktionaliteten på din 'content slider'.

[bookmark: _e0ifsudxdjz]Tilføj JS condition
Når du tester din løsning, vil du erfare, at der opstår fejl, hvis du klikker på en af knapperne, når der ikke er flere slides. Det vil ske, hvis du klikker på knappen 'previous' ved første slide og 'next' ved sidste slide. 
En lille tillægsopgave er derfor at tilføje en jS condition i form af et if statement,  der sikrer, at der ikke opstår fejl.

[bookmark: _ayfhp2yxvhp3]Tilføj animation med CSS
Hvis du udfører effekten alene ved at skifte z-index, så vil effekten ikke kunne animeres, hvilket er nødvendigt, hvis den skal kaldes for en 'slider'.

En anden metode er derfor at benytte CSS Transform til at placere de inaktive slides udenfor sliderens kant og lade dem 'slide' ind, når der klikkes på en knap.

CSS transform kan animeres med CSS Transition. Denne metode vil derfor være det bedste valg og den, du skal benytte til løsningen.

[bookmark: _nku7xeq22k07]Flyt knapper
Som en lille ekstra CSS opgave, skal du erstatte teksten på knapperne med grafiske frem og tilbage pile og flytte dem, så de placeres i hver sin side af slideren centreret på den lodrette akse.

[bookmark: _h8h0yhgrpu4e]Brug din fantasi
Alt det, som ikke er beskrevet eller nævnt i opgaven, er op til dig. Der findes intet bestemt facit på, hvordan opgaven skal løses, så det er tilladt at bruge din fantasi så langt, den rækker.

God fornøjelse :-)









Syddansk Erhvervsskole Odense-Vejle | Munke Mose Allé 9 | 5000 Odense C 
Tlf. 70 10 99 00 | sde@sde.dk
image2.png
Slide 1





image1.png
AspIT.




